PATVIRTINTA

Vilkyškių Johaneso Bobrovskio

gimnazijos direktoriaus

2023 -09-01

įsakymu Nr. V-110

**Vilkyškių Johaneso Bobrovskio gimnazijos socialinės pedagogės**

**Rasos Šlajienės veiklos planas**

**2022-2023m.m. veiklos analizė**

2022-2023 m. m. socialinio pedagogo uždavinys – vaiko gerovė, saugumas siekiant pozityvios integracijos ir socializacijos visuomenėje, skatinant visavertę asmenybės raišką, pilietinę brandą. Stengtasi kurti šiltus bendravimo ir bendradarbiavimo santykius su mokiniais, mokytojais, klasių vadovais. Pravesti individualūs pokalbiai su mokiniais ir jų tėvais. Spręstos ugdymosi problemos, iškilusios tarp mokinių, mokinių ir mokytojų. Vyko glaudus bendradarbiavimas su Pagėgių šeimos ir gerovės centro (Vilkyškių sen.) socialinio darbo organizatore darbui su šeimomis, tarpinstitucinio bendradarbiavimo koordinatore, savivaldybės ugdymo įstaigų pagalbos mokiniui specialistais. Dalyvauta įvairiuose projektuose, socialinėse akcijose. Buvo skatinamas mokinių tarpusavio bendravimas ir bendradarbiavimas. Profesinę kompetenciją tobulinta kvalifikaciniuose seminaruose.

**VEIKLOS PLANAS 2023-2024 m. m.**

**Dalykas:** socialinė pedagoginė veikla mokykloje.

**Dalyviai:** mokiniai, pedagogai, klasių vadovai, administracijos darbuotojai, tėvai.

**Programos pobūdis:** socialinis ugdymas, pagalba, tyrimas.

Prioritetai: vaiko gerovė, saugumas, siekiant pozityvios integracijos ir socializacijos visuomenėje, skatinant visavertę asmenybės raišką bei brandą.

Programą sudarė: socialinė pedagogė-metodininkė Rasa Šlajienė.

**Tikslai:**

1. Susipažinti, analizuoti ir keisti moksleivių socialinę aplinką, įtakojančią mokymosi motyvaciją, sveiką gyvenseną, higieną.
2. Vykdyti prevencinę veiklą.
3. Užtikrinti mokinių saugumą mokykloje.
4. Skatinti mokinius dalyvauti neformaliojo ugdymo veikloje.

**Svarbiausias socialinio pedagogo veiklos tikslas** – vaiko gerovė, saugumas siekiant pozityvios integracijos ir socializacijos visuomenėje, skatinant visavertę asmenybės raišką, pilietinę brandą.

**Uždaviniai:**

1. Nuosekliai ir nuolat nagrinėti mokiniams kylančias problemas, laiku ir kvalifikuotai jas spręsti kartu su mokiniu.
2. Rūpintis rizikos ir spec. poreikių grupės mokiniais, padėti jiems adaptuotis mokykloje.
3. Sustiprinti socialinį ir prevencinį darbą mokykloje organizuojant darbą su tėvais ir bendruomene.
4. Formuoti socialinį emocinį mokinių ugdymą.
5. Rūpintis mokinių socializacija, užimtumu ir saviraiška.
6. Ugdyti pagrindinius socialinius įgūdžius ir mokėjimus.
7. Ugdyti mokinių elgsenos, sveiko gyvenimo būdo gebėjimus ir įpročius.
8. Veiksmingai bendradarbiauti su kolegomis, sprendžiant vaikų socialines problemas.
9. Vykdyti žalingų įpročių bei neigiamų socialinių reiškinių prevenciją.
10. Kelti asmeninę profesinę kvalifikaciją.

**Svarbiausias socialinio pedagogo uždavinys**

* būti mokyklos konsultantu įvairiais su vaiko teisėmis ir jų pažeidinėjimu susijusiais klausimais:
* socialinis pedagogas nedubliuoja klasės auklėtojo ar dalyko mokytojo veiklos, bet ją papildo;
* socialinis pedagogas padeda klasės auklėtojui individualiai dirbti su vaikais, turinčiais elgesio sutrikimų, taip pat su socialiai remtinų šeimų vaikais, skurde gyvenančiomis šeimomis;
* socialinis pedagogas gauna informaciją iš klasės auklėtojų, mokytojų apie vaikų mokymosi ir gyvenimo sunkumus bei konsultuoja kolegas, kaip jie turėtų padėti vaikams;
* socialinis pedagogas kartu su mokyklos bendruomene rengia įvairius socialinius projektus, skirtus sėkmingesnei vaiko adaptacijai visuomenėje ir vaikų socializacijai.

Socialinis pedagogas siekia padėti ugdytiniams geriau adaptuotis visuomenėje, bendruomenėje, švietimo ar globos įstaigoje, kitose socialinėse įstaigose, atliekančiose ugdymo funkcijas, racionaliau išnaudoti visas teikiamas galimybes lavintis, mokytis ir augti savarankiškais piliečiais. Socialinis pedagogas kartu dirba su pedagogais, klasių auklėtojais, kitais specialistais, tėvais ar teisėtais vaiko atstovais, bendruomene.

**Išskiriamos tokios pagrindinės socialinio pedagogo veiklos formos:**

* individualus darbas su vaikais, jų tėvais, įstaigų pedagogais;
* grupinio darbo ir komandinės veiklos organizavimas;
* auklėjamosios aplinkos organizavimas;
* tarp institucinės veiklos organizavimas ir koordinavimas.

**Individualus darbas su mokiniais:**

* nagrinėti vaiko interesų, charakterio, pažinimo procesų ypatumų, šeimyninių sąlygų, bendravimo, sveikatos būklę;
* sudaryti kuo geresnes sąlygas vaikų socializacijos procesui, organizuoti jų dalyvavimą meninės saviraiškos būreliuose; tiesiogiai bendrauti su vaikais;
* padėti įveikti vaikų mokymosi sunkumus.

**Darbas su klasės auklėtoju ir kitais pedagogais:**

* organizuoti ir skatinti pedagogus dalyvauti kūrybinėje veikloje, diegti komandinės veiklos principus;
* tobulinti vaikų ir pedagogų bendravimo įgūdžius per įvairius renginius, užsiėmimus;
* organizuoti pažintinę veiklą už ugdymo įstaigų ribų;
* išsiaiškinti grupės, komandos nuomonę ar požiūrį, situacijų, reikalų, problemų sprendimų galimybes taikant diskusijų, aktyvaus susirinkimo bei kitus pažinimo bendradarbiavimo metodus.

**Auklėjamosios aplinkos ir ugdymo įstaigos buities organizavimas:**

* drauge su ugdymo įstaigos bendruomene ( vaikais, tėvais, globėjais, pedagogais) kurti bendravimo klasėje, grupėje, mokykloje, kitoje ugdymo institucijoje ir už jų ribų taisykles;
* kurti ir tobulinti estetinę ugdymo įstaigos aplinką pasitelkus tėvų, rėmėjų, socialinių partnerių bei pačių vaikų pagalbą ir paramą;

**Tarp institucinės veiklos organizavimas ir koordinavimas:**

* burti tėvus, globėjus, pedagogus, būrelių, organizacijų vadovus bendram tikslui ir inicijuoti tokio sambūrio veiklą;
* telkti specialistų, gebančių padėti spręsti iškilusias problemas, komandą ir koordinuoti jos veiklą.

**Socialinio pedagogo veiklos turinys:**

* dirba su vaiku, tėvais ar teisėtais vaiko atstovais, pedagogais ir kitais įstaigoje dirbančiais specialistais;
* vertina ir padeda spręsti problemas, susijusias su įvairiais vaikams kylančiais sunkumais (pagrindinių vaiko reikmių tenkinimo, saugumo užtikrinimo), dirba su vaikais, priklausomais nuo alkoholio, narkotinių medžiagų, patiriančiais seksualinį ir fizinį smurtą, vykdo mokymosi motyvacijos, lankomumo, užimtumo, emocinių ir elgesio bei kitų problemų sprendimo programas;
* padeda tėvams ar teisėtiems vaiko atstovams ugdyti savo vaiką, suprasti jo socialinius ir psichologinius poreikius, jų tenkinimo svarbą, geriau suprasti vaiko, turinčio raidos sunkumų, poreikius, tėvų teises ir pareigas. Informuoja tėvus apie jų teisę gauti socialinę pedagoginę pagalbą;
* bendradarbiauja su grupių vadovais, kitais pedagogais, specialistais, įstaigos administracija sprendžiant vaikų socialines ir pedagogines problemas, ieškant veiksmingų pagalbos būdų. Padeda jiems geriau suprasti, kaip vaikų socialinės problemos veikia jų elgesį, pažangumą, lankomumą;
* kartu su įstaigos personalu, visuomeninėmis organizacijomis ir socialiniais partneriais iš kitų institucijų atlieka šviečiamąjį – informacinį darbą;
* atstovauja ir gina vaikų teises švietimo įstaigoje, teisėsaugos ir kitose institucijose;
* kartu su grupių vadovais, kitais ugdytojais ugdo vaikų socialinius įgūdžius.

**Prevencinės veiklos prioritetai 2023 – 2024 mokslo metams:**

* kurti saugios mokyklos aplinką;
* vykdyti žalingų įpročių prevenciją;
* skatinti mokymosi prevenciją;
* dirbti su mokiniais, nelankančiais mokyklos;
* koreguoti mokinių elgesį.

**Mokyklos prevenciniai renginiai:**

* seminarai, konferencijos, diskusijos su moksleiviais ir jų tėvais;
* akcijos;
* konkursai;
* viktorinos;
* sporto varžybos;
* prevencijai aktualių klausimų integravimas į pamokas;
* vaizdinės – informacinės medžiagos pateikimas;
* vidiniai ir išoriniai mokyklos projektai;
* moksleivių susitikimas su teisėsaugos, sveikatos apsaugos darbuotojais.

**Laukiami rezultatai:**

* pozityviai keisis mokinių bendravimas;
* sumažėtų praleistų pamokų skaičius tenkantis vienam mokiniui;
* bus aplankytos rizikos šeimos. Patarta, kaip derinti mokyklos reikalavimus su moksleivių namų gyvenimo sąlygomis, susipažinta su vaikų elgesį žalojančiais veiksniais namuose;
* bus supažindinti moksleiviai su žalingų įpročių žala, būdais ir priemonėmis siekiant jų atsikratyti;
* tėvai aktyviau domėsis mokyklos veikla, mokinių pasiekimais.

**Organizacinis darbas bei dokumentacija**

|  |  |  |  |
| --- | --- | --- | --- |
| **Eil.Nr.** | **Priemonė** | **Vykdymo laikas** | **Metodai/Pastabos** |
| 1. | Paruošti mokslo metų darbo planą | Rugsėjo mėn. |  |
| 2. | Rizikos grupės mokinių sąrašo sudarymas | Spalio ir kovo mėn. | Informacijos rinkimas ir sisteminimas.  Bendradarbiaujant su klasių vadovais, Pagėgių sav., šeimos gerovės centru. |
| 3. | Atliekamų socialinių tyrimų aprašymai ir rekomendacijų rengimas. | 1-2 k. per mokslo metus | Tyrimai atliekami pagal socialinį poreikį ir pageidavimus |
| 4. | Vesti socialinio pedagogo konsultacijų dienoraštį | Nuolat |  |
| 5. | Pildyti veiklos formas ( buities tyrimo aktus, sutartis ir kt.) | Nuolat |  |
| 6. | Vaikų nemokamo maitinimo kuravimas, elektroninio žurnalo pildymas. | Nuolat |  |
| 7. | Mokinių pamokų lankomumo, vėlavimo į pamokas, pabėgimų iš pamokų stebėjimas, apskaita, kontrolė. | Nuolat | Kartu su klasių vadovais |
| 8. | Informacinė šviečiamoji veikla. | Nuolat | Stendų, lankstinukų aktualiomis temomis gaminimas ir platinimas. |
| 9. | Mokinių, kuriems paskirta socialinė parama, sąrašo sudarymas | Nuolat | Informacijos rinkimas ir sisteminimas |
| 10. | Mokiniams, kuriems reikia didesnio dėmesio sąrašo sudarymas | Spalio ir kovo mėn. | Informacijos rinkimas ir sisteminimas |
| 11. | Rizikos šeimose augančių vaikų sąrašo sudarymas | Spalio ir kovo mėn. | Informacijos rinkimas ir sisteminimas |
| 12. | Stebėti mokinių mokyklinių uniformų dėvėjimą | Nuolat | Kartu su direktorės pavaduotoja ugdymui, klasių vadovais. |
| 13. | Programos NEMIS pildymas | Nuolat | Duomenų pildymas el. programoje |
| 14. | Stebėti mokinių elgesį (pagyrimus ir pastabas) | Nuolat | Kartu su direktorės pavaduotoja ugdymui |

**Individualus darbas su mokiniais**

* nagrinėti vaiko interesų, charakterio, pažinimo procesų ypatumų, šeimyninių sąlygų, bendravimo, sveikatos būklę;
* sudaryti kuo geresnes sąlygas vaikų socializacijos procesui, organizuoti jų dalyvavimą meninės saviraiškos būreliuose; tiesiogiai bendrauti su vaikais;
* padėti įveikti vaikų mokymosi sunkumus.

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Užvesti asmens bylas mokiniams turintiems, elgesio bei lankomumo problemų. | Nuolat | Individualus darbas su moksleiviais, turinčiais elgesio problemų, bei priklausančių rizikos grupei. |
| 2. | Stebėti mokinių pamokų lankomumą | Nuolat. | Moksleivių pamokų lankomumo ataskaita.  Savaitės pabaigoje rengiama ataskaita. |
| 3. | Aiškintis pamokų nelankymo priežastis, informuoti tėvus arba kviestis į mokyklą. Jei nebus jokių pasikeitimų į gerąją pusę, informuoti vaikų teisių apsaugai. Moksleivių nelankymo priežastis aptarti pedagogų tarybos posėdžiuose, vaiko gerovės komisijos posėdžiuose. | Nuolat | Mokyklos nelankymo priežasčių nustatymas, individualūs pokalbiai, prevencinė veikla. |
| 4. | Moksleivių pažinimas svarbus aspektas tolimesniame socialiniame darbe. | Nuolat | Individualūs pokalbiai su moksleiviais. Įvairių priežasčių aiškinimasis. |
| 5. | Dirbti su specialiųjų poreikių vaikais, kuriems reikalinga socialinio pedagogo socialinė pedagoginė pagalba. | Esant reikalui | Dirbti individualiai su specialiųjų poreikių vaikais. |
| 6. | Lavinti praktinius įgūdžius kaip spręsti konfliktus. | Esant reikalui | Klasės valandėlių metu ugdyti tinkamo problemų sprendimo, socialinius ir savisaugos įgūdžius. |

**Darbas su šeimomis**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Rinkti duomenis apie šeimas. | Esant konkretiems atvejams | Esant būtinybei aplankyti šeimas, siekiant įvertinti šeimos socialines buitines sąlygas. |
| 2. | Susirinkimų metu platinti informaciją apie narkotines bei psichotropines medžiagas, rūkymo žalą, emocinio smurto žalą vaikams. Platinti lankstinukus. | Mokslo metų eigoje | Dalyvauti tėvų susirinkimuose. |
| 3. | Vesti individualius pokalbius su tėvais dėl moksleivių pamokų praleidinėjimo, elgesio problemų ir pan. | Reikalui esant | Individualūs pokalbiai su tėvais. |

**Darbas su klasės vadovais, mokytojais, administracija**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Rinkti informaciją apie moksleivius padedant klasių auklėtojams. | Nuolat (Esant poreikiui) | Bendradarbiavimas su klasių auklėtojais, mokytojais, administracija sprendžiant moksleivių socialines – pedagogines problemas. |
| 2. | Kartu su klasės vadovu lankytis moksleivio namuose. | Esant būtinybei | Lankymasis moksleivio namuose. |
| 3. | Šviečiamasis – informacinis darbas | Nuolat pagal pageidavimus |  |
| 4. | Dalyvavimas klasės valandėlėse, ir jų vedimas aktualiomis socialinėmis pedagoginėmis temomis. | Esant poreikiui |  |

**Bendradarbiavimas su kitų įstaigų specialistais**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Bendradarbiavimas su Vilkyškių ir Lumpėnų seniūnijos socialine darbuotoja dirbančia su šeimomis ir socialinio darbo organizatore. | Esant poreikiui | Pokalbiai, susitikimai, dalyvavimas posėdžiuose, dokumentų tvarkymas. |
| 2. | Bendradarbiavimas su Pagėgių vaiko teisių apsaugos tarnyba, Socialinės paramos skyriumi | Esant poreikiui | Pokalbiai, susitikimai, dokumentų tvarkymas |
| 3. | Bendradarbiavimas su Pagėgių policijos komisariatu, Nepilnamečių reikalų inspektoriumi, Pagėgių bendruomenės pareigūne | Esant poreikiui | Pokalbiai, susitikimai, dokumentų tvarkymas |
| 4. | Bendradarbiavimas su Pagėgių, Tauragės ir kitų savivaldybių mokyklų pagalbos mokiniui specialistais | Esant poreikiui | Pokalbiai, susitikimai |
| 5. | Bendradarbiavimas su Vilkyškių seniūnija. Dalyvavimas darbinėje grupėje darbui su socialinės rizikos šeimomis | Esant poreikiui | Lankymasis soc. rizikos šeimose (esant svarbiam poreikiui), pokalbiai, susitikimai. |

**Užimtumo organizavimas (prevenciniai renginiai)**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Organizuoti mokiniams pokalbius – diskusijas, valandėles, nusikalstamumo, žalingų įpročių, prevencijos temomis. | Mokslo metų eigoje | Prevencinių renginių organizavimas su rizikos grupei priklausančiais, turinčiais socialinių problemų moksleiviais. |
| 2. | Supažindinti apie pagalbos mokiniui, mokytojui ir mokyklai teikiančių institucijų, mokyklos nelankymo, smurto, prievartos, savižudybių ŽIV/AIDS prevencijos srityse, adresus ir telefonus. | Mokslo metų eigoje | Stendas, lankstinukai. |
| 3. | Pravesti mokiniams gyvenimo įgūdžių užsiėmimo pamokėles. | Mokslo metų eigoje | Klasių valandėlių pravedimas esant poreikiui. |

**Darbas su moksleiviais, priklausančiais rizikos grupei**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Rizikos grupės mokinių sąrašų atnaujinimas. | Rugsėjis | Pastebėtos problemos,  priimti sprendimai, laiku  teikiama pagalba. |
| 2.  2.1  2.2  2.3 | Stebėti rizikos grupės mokinius mokykloje  Stebėjimo eigoje išskirti delinkventinio elgesio moksleivius, socialinės atskirties vaikus. Kiekvienam rizikos grupės vaikui užvesti asmens bylą ir joje kaupti reikiamą informaciją Kontroliuoti šių vaikų mokyklos lankomumą | Nuolat |  |
| 3.  3.1 | Domėtis vaikų gyvenimo sąlygomis šeimose Lankytis šeimose, rašyti apsilankymo šeimose aktus ir kitus dokumentus | Nuolat | Kartu su klasės auklėtojais, seniūnijos  darbuotojais |
| 4. | Konsultuoti vaikų tėvus / globėjus | Nuolat |  |
| 5. | Konsultuoti mokytojus, auklėtojus, administracijos darbuotojus | Nuolat |  |
| 6. | Rizikos grupės vaikų socializacijos problemų sprendimas:- Bendravimas su socialinės pagalbos reikalingais vaikais;- Vaikų, šeimų socialinio statuso diagnozavimas;- Konsultacijų teikimas;- Vaikų elgsenos koregavimas;- Pagalba gerinant vaikų buities ir mokymosi sąlygas;- Rūpinimasis vaikų sveikata;- Pedagoginio apleistumo šalinimas. | Nuolat |  |
| 7. | Psichotropinių medžiagų vartojimo ir smurto problemų sprendimas vaikų ugdymo procese:- suteikti informaciją apie psichotropines medžiagas, jų poveikį;- keisti moksleivių požiūrį į jas;- formuoti vaikų gebėjimą ir pasirengimą atsispirti socialiniam spaudimui. | Mokslo metų eigoje |  |
| 8. | Visų rūšių smurto (emoc., fiz., seksual.) prevencija, intervencija jį patyrus, problemų sprendimas | Mokslo metų eigoje |  |
| 9. | Bendradarbiauti su kitų sričių specialistais, pvz, sveikatos priežiūros specialiste. | Nuolat |  |

**Kvalifikacijos kėlimas**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
| 1. | Dalyvavimas socialiniams pedagogams skirtuose seminaruose, metodiniuose užsiėmimuose, konferencijose | Nuolat |  |
| 2. | Konsultavimasis su kolegomis | Nuolat |  |
| 3. | Naujausių straipsnių ir knygų socialinio ugdymo bei konsultavimo klausimais skaitymas | Nuolat |  |

**AKCIJOS, RENGINIAI**

|  |  |  |  |
| --- | --- | --- | --- |
| **Eil. Nr.** | **Priemonė** | **Vykdymo laikas** | **Metodai/Pastabos** |
|  | Gimnazijos mokinių tarybos koordinavimas | Visus mokslo metus | Susirinkimų organizavimas, teikti nuolatinę pagalbą mokinių tarybos nariams. |
|  | Inicijuoti įvairių renginių, akcijų, netradicinių renginių organizavimą. | Visus mokslo metus | Dalyvauti įvairiuose skelbiamuose projektuose, konkursuose. Pagal poreikį bendradarbiaujant su gimnazijos bendruomene. |
|  | ***Lankomumo stiprinimo akcija:***  „ Nepraleisk pamokų**“** | I pusmetis  (2023-10-02 – 2024-01-19) | Mokinių stebėjimas, el. dienyno stebėjimas ir duomenų analizavimas, pateikimas. Mokiniai apdovanojami gimnazijos direktoriaus padėkos raštais ir specialiaisiais prizais.  Dalyviai (Priešmokyklinio ugdymo grupė;1-4;5-8;Ig.-IV g. klasių mokiniai). |
|  | ***Akcija pažangumui gerinti:*** „100 dešimtukų“ | Nuo 2023-09-04 iki pirmojo šimtojo dešimtuko | Skatinamas mokinių pasiekimų gerinimas.  Bendradarbiavimas su vaiko gerovės komisijos pirmininke A. Šimkaitiene |
|  | **Socialinės pedagogės prevencinės klasės valandėlės:**  „Draugystė“.  „Kas padeda kurti draugystę“?  „Mano emocijos“.  „Mano dovana Tau“.  „Artimų žmonių ratas“.  „Padėsiu Tau geriau jaustis?“.  „Jausmai ir emocijos“.  „Aš esu ypatingas, nes...?“.  „Jausmų prisiminimas“.  „Saugus aš, saugus mano draugas, saugi mus supanti aplinka“.  „Savęs apibūdinimas“.  „Lyderystė ir patyčių baimė“.  „Sudėtingi (sunkūs) sprendimai“. | **I pusmetis**  2023-11-  2023-11-  2023-11-  2023-11-  2023-11-  2023-11-  2023-11-  2023-11-  2023-11-  2023-12-  2023-12-  2023-12-  2023-12 | Priešmokyklinio ugdymo grupė;  1kl.  2 kl.  3 kl.  4 kl.  5 kl.  6 kl.  7 kl.  8 kl.  I g. kl.  II g. kl.  III g. kl.  IV g. kl.  Vesti užsiėmimus, ugdančius įvairius mokinių gebėjimus, pagal amžiaus tarpsnius. |
|  | **Akcija**:  „Uždekime Vėlinių žvakelę“. | 2023-10-27. | Skatinti formuoti mokinių vertybines nuostatas: supratimo, gerumo, empatijos kitiems bei ugdyti atsakomybės jausmą.. |
|  | Helovino popietė:  ***„Helovino šėlsmas“***  ***„Moliūgų popietė“.*** | 2023-10-27. | Organizuoti turiningai praleisti laisvalaikį, kurti draugiškus tarpusavio santykius. |
|  | **Anketinė apklausa:**  „Elektroninės cigaretės: mada ar nauja grėsmė?“. | 2023-11 mėn. | Atlikti anoniminio anketinio tyrimo analizę 5-8kl., I-IV g. kl. mokiniams. Išsiaiškinti elektroninių cigarečių paplitimą mokinių tarpe. Anketinės apklausos rezultatus pristatyti vaiko gerovės komisijos posėdyje, mokytojų tarybos posėdyje, aptarti pagalbos ir prevencijos būdus. |
|  | **Gerumo akcija**:  „Pyragų diena“. | 2023-11-06  *Data gali koreguotis , pagal vykdomą akciją Lietuvoje* | Skatinti gimnazijos mokinius teikti pagalbą, ugdyti toleranciją, gebėjimą suprasti kitus, padovanoti šypseną ir dosnumą kitiems.  **Bendradarbiavimas su mokinių tarybos nariais.** |
|  | **Tarptautinė akcija:** „Tolerancijos diena“. | 2023-11-16 | Bus skatinamas mokinių tolerantiškumas.  Bendradarbiavimas su istorijos-pilietiškumo mokytoja metodininke Sonata Jončiene. |
|  | **Viktorina** skirta Tarptautinei nerūkymo dienai paminėti:  „Rūkymas - ne pasirinkimas, o spąstai!“. | 2023-11-17 | Žalingų medžiagų vartojimo prevencija 7-8; I-IV g. kl. mokiniams.  Bendradarbiavimas su visuomenės sveikatos specialiste T. Lydekaitiene. |
|  | **Akcija:**  „Tarptautinė Draugo diena“. | 2023-11-29 | Visą mokyklos bendruomenę kviesti prisiminti, pasveikinti savo draugus, pasakyti vieną kitą gerą žodį ir pabrėžti, kokie svarbūs mūsų visų gyvenime yra tie keli artimi žmonės. |
|  | **Gerumo akcija:**  „Dalinkimės Kalėdų gerumu“ | 2023-12-16 - 23 | Ugdomas mokinių tolerantiškumas, empatija, meilės ir šilumos skleidimas. |
|  | **Anketinė apklausa:**  „Mobiliųjų telefonų naudojimas pertraukų ir pamokų metu“ | 2023-12- | Ištirti mokinių naudojimosi mobiliaisiais telefonais poreikį, taisyklių (nesi-)laikymą pamokų metu.  Anketinės apklausos pristatymas vaiko gerovės komisijos ir mokytojų tarybos posėdžiuose, aptarti drausminimo priemonių būdus. |
|  | **Anketinė apklausa:**  „Dabarties vertybės – tikrovė ir siekiai “ | 2024-02 - | Ištirti dabartinių moksleivių (5-8;I-IV g. kl) mokinių požiūrį į tradicines vertybes bei atskleisti dominuojančias vertybes. Anketinės apklausos pristatymas vaiko gerovės komisijos posėdyje, mokytojų tarybos posėdyje. |
|  | **Prevencinės diskusijos klasių valandėlių metu sąmoningumo mėnesiui BE PATYČIŲ paminėti :**  „Aš ir mano draugas?“  „Pasitikėjimas kitais“.  „Kaip kurti ir puoselėti draugystę?“.  „Drąsa patyčių situacijose“.  „Mes visi skirtingi“.  „Pagarba sau ir kitiems“.  „Draugystės ir vertybių puoselėjimas“  „Empatija ir kito priėmimas“ | **II pusmetis**  2024-03- | Priešmokyklinio ugdymo grupė;  1-2 kl.  3 kl.  4 kl.  5 kl.  6-7 kl.  8-Ig.kl.  II g. kl.  III-IV g. kl.  Skatinamas mokinių pagarbus tarpusavio elgesys, mažinamos patyčios mokinių tarpe, gerinama emocinė savijauta. |
|  | **Respublikinė akcija:**  „Sąmoningumo mėnuo BE PATYČIŲ „ | 2024-03- | Skatinamas mokinių pozityvus tarpusavio bendravimas ir bendradarbiavimas. Stiprinama saugi emocinė mokinių būsena.  **Bendradarbiavimas su mokinių tarybos nariais, klasių vadovais.** |
|  | **Akcija :**  „Pasaulinė Dauno sindromo diena“ (Skirtingų kojinių diena). | 2024-03-21 | Ugdyti toleranciją žmonėms su Dauno sindromu . |
|  | **Pranešimas klasių vadovams:**  „Vaiko sėkmė mokantis – kiekvieno mokytojo siekiamybė“. | 2024-04- | Dalijimasis pedagogine-psichologine praktika. |
|  | **Socialinė akcija:**  „Darom“. | 2024-04- | Skatinamas mokinių pozityvus požiūris į aplinkos švarinimą . |
|  | **Akcija:**  „Diena be kuprinės“ | 2024-05-12 | Visą mokyklos bendruomenę skatinti būti kūrybiškais ir išradingais. |
|  | **Akcija:**  ,,Gegužė – mėnuo be  smurto”. | 2024-05- | Mokinių diskusijos,  prevencija ir intervencija. Skatinamos teigiamos mokinių emocinės nuostatos. |

**PASTABA.** Atsižvelgiant į organizuojamus renginius, projektų rašymo konkursus, seminarus socialinio pedagogo veiklos programa gali keistis.

SUDERINTA

Vaiko gerovės komisijos posėdžio

2023 -08-31

Protokolo Nr. 17